السلام عليكم …☺

الى طلاب مكرمة الأقل حظاً .. إن شاءالله بتلاقوا أجوبتكم هون …

\*كبداية كيف ممكن اعرف انه مدرستي من الاقل حظا ؟؟
أي طالب يسأل بمدرسته و يتابع الإعلانات عالنت إذا كانت مدرسته مشمولة من ضمن قائمة(الاقل حظا ) خصوصا \*طلاب مدارس البادية والارياف والمدارس ذات الظروف الخاصة "الي كانت عندهم نسبة الرسوب عالية "

\*طب شو هي هاي المكرمة وكيف بتفيدني ؟؟ وجد بتزيد 10 علامات ؟؟
بتستفيد انه ممكن تدرس التخصص الي بدك اياه
واذا كان معدلك اقل من ال80 وما طلعلك شي "طلعلك سوء اختياار" بتختارلك المكرمة تخصص مناسب ..

المكرمة مابتزيد عالمعدل 10 علامات (ما في مكرمة بتزيد المعدل ) بس ممكن تحُطك بتخصص اعلى من معدلك بعشر علامات ويمكن أكتر "بس بالعقل:P "

كيف يعني ؟؟
يعني ما في حدا بجيب بال 70 وممكن يطلعله هندسة(شرط قبولك بالهندسة انه يكون بال 80) !!
(((\*والطب البشري وطب الاسنان غير مشمولين بهاي المكرمة )))

طب اذا كان معدلي فوق ال80 بستفيد ؟؟
\*\*\*"""طبعا بتستفيد وكل ما كان معدلك اعلى كل ما"زادت"\* فرصتك بالحصول عالمقعد الي بدك اياه....يعني افضل انه يكون معدلك عالي  "\*\*\*

لانه بكل كلية في 10 مقاعد لمكرمة الأقل حظاً بنافسوا طلابها حسب المعدلات….

ملاحظة مهمة جدااا جدااا :: ما حدا يعبي طلبه (ال30 خيار بالقبول الموحد )على أساس إنك مستفيد منها وراح يطلعلك تخصص اعلى !!...لانه راح يطلعلك تخصص حسب معدلك ..
و ما حدا يتعمد انه يطلعله سوء اختيار (خاصة اذا كان معدلك فوق ال 80 )

المهم : كيف بقدر استفيد منها ؟؟!!

بعد ما تطلع مدرستك من ضمن الاقل حظا بتروح عالبريد وبتشتري الطلب, بتعبيه وبترفق معاه مجموعة اوراق بطلبوها منك (بنزودكم بالاعلان بالجروب عن طبيعة الاوراق بس ينزل ) حتى تسجل طلب الاستفادة من المكرمة وتقدر تستفيد ..

وبعد ما تطلع نتائج القبول الموحد بتستفيد حسب معدلك وشو طلعلك ..
)كيف يعني ؟؟! )…
يعني اذا …

1\*\_ كان معدلك تحت ال 80 وطلعلك سوء اختيار بتختارلك المكرمة تخصص وبتحطك فيه
وبنزل اسمك وتخصصك شو هو بقوائم المكرمة (بتنزل بعد اسبوع من نتائج الموحد ) ..

\*2- كان معدلك فوق ال 80 وطلعلك سوء اختيار بتقدم اعتراض لما يعلنوا عن اعتراض المكرمة (كمان بنزودكم باعلان الاعتراض بس ينزل )
واذا راجعت الثقافة بحكولك دبر مقعد بعدين اعترض (مو شرط عشان تقدم اعتراض يكون الك مقعد, بش عشان اذا لا سمح الله ما استفدت من المكرمة ما تضل من غير مقعد )

\*3\_ طلعلك مقعد بالموحد وشو ما كان معدلك بتقدم اعتراض المكرمة، وكل ما كان معدلك اعلى فرصة حصولك على المقعد اللي بدك إياه أكبر ..
بتمنى انكم تكونوا استفدتوا ..وبالتوفيق للجميع ☺

 Top of Form